Frouwepoartsbrêge
De Frouwepoartsbrêge is in yn 1933 - 1934 boude baskulebrêge oer de westlike stedsgrêft yn Ljouwert. De brêge is in ryksmonumint. 
   
Dêr siet earst in draaibrêge út de 19e iuw, dy't sawat op it plak fan de bûtenpoarte fan de eardere Us Leaffroupoarte lei. De brêge fan no is ûntwurpen yn ekspresjonistyske styl troch Justus Zuidema (1890-1970), stedsarsjitekt fan Ljouwert. Oan de eastkant hat it bouwurk in  achthoekich brêgewachtershûske. 

By de Frouwepoartsbrêge yn stiet in boarstbyld fan Theodorus Marius Theresius van Welderen.

Brêge yn Ljouwert
Ryksmonumint yn Ljouwert
Bouwurk út 1934